रांची. एक महिला ने शनिवार रात करीब 8:30 बजे हरिओम टावर से कूदकर जान दे दी। मृतका की पहचान लालपुर निवासी आरती राय के रूप में हुई है।
पुलिस को लोगों ने बताया कि आरती करीब 3 घंटे तक यहां घूमती रही। फिर 8:30 बजे तेज आवाज आई। देखा तो वह खून से लथपथ पड़ी थी। लालपुर पुलिस उसे मेडिका अस्पताल ले गई, जहां डॉक्टरों ने उसे मृत घोषित कर दिया।
एसएसपी प्रभात कुमार ने बताया कि प्रथम दृष्टया मामला खुदकुशी का लगता है। पिता ने रात 11 बजे लालपुर थाने में फर्द बयान दर्ज कराया है। अब पुलिस आगे की जांच व पूछताछ करेगी। मृतका की बहन अर्चना ने बताया कि आरती पति की बेवफाई और ससुराल में नजदीकी रिश्तेदार की गंदी नजरों से दुखी थी। एक साल से परिवार से अलग लालपुर के हॉस्टल में रहती थी। 8 साल का बेटा पिता कुणाल पासवान के साथ रहता है। आरती का रविवार को पोस्टमार्टम होगा। टावर का सीसीटीवी फुटेज भी जांचा जाएगा।
आगे का स्लाइड्स में देखें घटना से जुड़ी और फोटोस...
hin_Deva hin_Deva hin_Deva hin_Deva